Skuldatryggingarálag hækkar á sænsk stórfyrirtæki
Undanfarnar vikur hefur skuldatryggingarálag á sífellt fleiri sænsk stórfyrirtæki rokið upp með tilheyrandi dýrtíð fyrir þau félög sem þurfa að fjármagna sig á skuldabréfamarkaði. Viðskiptavefurinn E24 greinir frá því í dag að álag vegna skuldatryggingar á 5 ára bréfi Ericsson hafi hækkað úr 91 punkti um áramót í 222 punkta nú eða um 144%. Hækkunin hjá Telia Sonera er 160%, 141% hjá ABB og 192% hjá Stora Enso sem býr nú við skuldatryggingarálag upp á 394 punkta. Þetta kemur fram í Vegvísi Landsbankans.
E24 hefur eftir sérfræðingum Swedbank að þar sem flest félögin hafi bæði nokkuð sterka lausafjárstöðu og aðrar fjármögnunarleiðir komi áhrifin ekki fram fyrr en að nokkrum tíma liðnum. Viðvarandi hátt skuldatryggingarálag mun þó draga úr fjárfestingum og þar með vexti fyrirtækjanna.
Í grein E24 er tekið fram að verðsprengingu skuldatrygginganna hafi ekki fylgt lækkun á lánshæfismati fyrirtækjanna. Skýringin er sú að skuldatryggingarnar eru afleiður á markaði sem er orðinn afar grunnur. Verðsveiflan nú er því fyrst og fremst alda sem rís vegna hinnar alþjóðlegu lánsfjárkreppu. Auk þess hafa vinsældir skuldatrygginga aukist mjög hratt þar sem þær eru notaðar til að setja saman og verðleggja skuldavafninga. Óróinn á fjármálamörkuðum hefur valdið verðfalli skuldavafninga og þar með hækkað skuldatryggingarálagið. Itraxx vísitala skuldatryggingarálags 125 evrópskra stórfyrirtækja er nú 2,5 sinnum hærri en hún var um síðustu áramót.
"Bent hefur verið á að miklar hækkanir á skuldatryggingarálagi íslensku bankanna séu af sömu rótum sprottnar. Við það bætast svo almennar áhyggjur af harðri lendingu í efnahagslífinu vegna ójafnvægis undanfarinnar ára og stærð bankanna samanborið við myntkerfið í heild. Í umfjöllun E24 um íslensku bankanna 18. janúar sl. og um hættu á hruni íslenska fjármálakerfisins 21. janúar sem og í umtalaðri grein danska Börsen um íslensku bankanna frá 12. febrúar er bent á skuldatryggingarálagið sem beina vísbendingu um hættuna á gjaldþroti þeirra án þess að setja fyrirvara um skuldatryggingamarkaðinn sem slíkan og verðmyndun á honum.
Ný greining E24 á muninum á raunverulegri stöðu sænsku stórfyrirtækjanna og þeim aðstæðum á afleiðumarkaði sem valda hækkun skuldatryggingaálagsins er því afar mikilvægt innlegg í upplýsta umræðu," samkvæmt Vegvísi Landsbankans.
Undanfarnar vikur hefur skuldatryggingarálag á sífellt fleiri sænsk stórfyrirtæki rokið upp með tilheyrandi dýrtíð fyrir þau félög sem þurfa að fjármagna sig á skuldabréfamarkaði.
Viðskiptavefurinn E24 greinir frá því í dag að álag vegna skuldatryggingar á 5 ára bréfi Ericsson hafi hækkað úr 91 punkti um áramót í 222 punkta nú eða um 144%.
Hækkunin hjá Telia Sonera er 160%, 141% hjá ABB og 192% hjá Stora Enso.
Í grein E24 er tekið fram að verðsprengingu skuldatrygginganna hafi ekki fylgt lækkun á lánshæfismati fyrirtækjanna.
"Bent hefur verið á að miklar hækkanir á skuldatryggingarálagi íslensku bankanna séu af sömu rótum sprottnar."